ย้ำมีน้ำใช้ถึงสิ้น ก.ค.นี้
ชี้เขื่อนอุบลรัตน์เหลือน้ำน้อยแต่พอปั่นไฟ,นายทองเปลว กองจันทร์ ผู้อำนวยการสำนักบริหารจัดการน้ำและอุทกวิทยา เปิดเผยถึงสถานการณ์น้ำในปัจจุบันว่า กรมชลประทานและการไฟฟ้าฝ่ายผลิตแห่งประเทศไทย (กฟผ.) ดูแลอ่างเก็บน้ำ 33 แห่ง ในเขตชลประทาน ซึ่งมีปริมาณน้ำคงเหลือ 10,000 ล้านลูกบาศก์เมตร (ลบ.ม.) น้อยกว่าช่วงเดียวกันของปีก่อนกว่า 4,000 ล้าน ลบ.ม. ส่วนกระแสข่าวที่ระบุว่า ขณะนี้ มีการใช้น้ำก้นอ่างของเขื่อนสิริกิติ์และอุบลรัตน์แล้ว ยืนยันว่า เขื่อนสิริกิติ์ยังไม่ได้ใช้น้ำก้นอ่าง ส่วนเขื่อนอุบลรัตน์ ยังไม่ได้ใช้น้ำก้นอ่างเช่นกัน แต่ใช้น้ำสำรอง ปัจจุบันใช้น้ำสำรองแล้ว 8 ล้าน ลบ.ม. แต่หากจะใช้ให้ได้ตามแผนการใช้น้ำจนถึงสิ้นเดือน ก.ค.นี้ ต้องใช้ไม่เกิน 180 ล้าน ลบ.ม. เพื่อให้เหลือเพียงพอต่อการผลิตกระแสไฟฟ้า ส่วนน้ำอุปโภคบริโภคที่มีน้อยจะกระทบต่อการผลิตไฟฟ้าหรือไม่ ตอบได้ว่า มีเพียงพอ แต่อาจเดินเครื่องผลิตไฟฟ้ายากขึ้น การนำน้ำสำรองมาใช้ครั้งนี้ไม่ใช่ครั้งแรก เคยเกิดขึ้นแล้วเมื่อปี 36-37 ที่เขื่อนอุบลรัตน์,ทั้งนี้ พื้นที่ลุ่มแม่น้ำเจ้าพระยามี 4 เขื่อนหลัก คือ ภูมิพล, สิริกิติ์, แควน้อยบำรุงแดน และป่าสักชลสิทธิ์ ครอบคลุม 22 จังหวัด เขตชลประทาน 9.5 ล้านไร่ ขณะนี้เหลือน้ำใช้ทั้งสิ้น 2,200 ล้าน ลบ.ม. น้อยกว่าปีที่ผ่านมา 2,400 ล้าน ลบ.ม. ซึ่งกรมได้เตรียมแผนรับมือ และแจ้งเตือนประชาชนมาโดยตลอด ยืนยันว่าจะมีน้ำใช้ได้ถึงเดือน ก.ค.นี้ แน่นอน นอกจากนี้ กระทรวงฯยังได้วิเคราะห์เชิงพื้นที่ 28 จังหวัดที่ได้รับความเดือดร้อน เพื่อคาดการณ์ว่าในอนาคตพื้นที่ใดจะเสี่ยงต่อการมีน้ำใช้ไม่เพียงพอมากที่สุด โดยมีแผนหาน้ำมาเติมอ่าง และเตรียมรถบรรทุก 4,830 คัน เข้าไปในพื้นที่,ทันทีที่ประชาชนไม่มีน้ำ ส่วนกรณีที่ภาครัฐสั่งชาวนางดทำนาปรังนั้น กรมไม่มีคำสั่งงดการทำนาปรัง เพียงแต่ขอความร่วมมือจากเกษตรกรบางส่วนเท่านั้น.
นายทองเปลว กองจันทร์ ผู้อำนวยการสำนักบริหารจัดการน้ำและอุทกวิทยา เปิดเผยถึงสถานการณ์น้ำในปัจจุบันว่า กรมชลประทานและการไฟฟ้าฝ่ายผลิตแห่งประเทศไทย (กฟผ.) ดูแลอ่างเก็บน้ำ 33 แห่ง 
ทองเปลว กองจันทร์,สถานการณ์น้ำ,ภูมิพล,สิริกิติ์,แควน้อยบำรุงแดน,ข่าว,ไทยรัฐฉบับพิมพ์